**EURES**

Európske služby zamestnanosti (EURopean Employment Services) predstavujú sieť spolupracujúcich subjektov, ktorých cieľom je uľahčiť voľný pohyb pracovných síl v rámci Európskeho hospodárskeho priestoru (krajiny EÚ, Nórsko, Island, Lichtenštajnsko) a Švajčiarska. EURES je súčasťou verejných služieb zamestnanosti a tvoria ju Európskou komisiou vyškolení poradcovia, ktorí poskytujú informačné, poradenské a sprostredkovateľské služby klientom po celej Európe. Rovnako plnia dôležitú úlohu i v cezhraničných regiónoch, kde poskytujú pomoc a poradenstvo zamerané na práva a povinnosti pri cezhraničnej mobilite pracovníkov.

Národné siete EURES a cezhraničné partnerstvá tvoria jednu veľkú európsku rodinu, ktorej služby sú orientované na uchádzačov a záujemcov o zamestnanie, mladých ľudí i zamestnávateľov. EURES disponuje databázou voľných pracovných miest v rámci celej EÚ. EURES poradcovia okrem asistencie pri [hľadaní zamestnania](http://www.eures.sk/uchadzaci.php) poskytujú [informácie o životných a pracovných podmienkach v štátoch EÚ/EHP](http://www.eures.sk/zivotne_podmienky.php), o situáciách na jednotlivých trhoch práce, o registračných procedúrach, daniach, sociálnom a zdravotnom zabezpečení, vedia pomôcť a poradiť pri tvorbe životopisu a pripraviť uchádzačov na výberové konania pre zahraničných zamestnávateľov.
Služby siete EURES sú bezplatné

V Slovenskej republike začala sieť EURES pracovať od 1. mája 2004 vstupom SR do EÚ. Služby siete sú dostupné prostredníctvom [EURES poradcov a kontaktných osôb na všetkých 46 úradoch práce](http://www.eures.sk/kontakty.php) a tiež prostredníctvom EURES internetových pracovných portálov.

EURES poradcovia a asistenti doteraz poskytli služby siete EURES pre viac ako 640 000 klientov, zorganizovali 14 medzinárodných búrz práce a viac ako 1 300 výberových pohovorov pre zahraničných zamestnávateľov, uskutočnili viac ako 2 000 prezentácii o sieti EURES pre študentov a zamestnávateľov. Prostredníctvom siete EURES si našlo prácu v niektorom zo štátov EÚ a EHP už viac ako 53 000 Slovákov.

**Národný portál** [www.eures.sk](http://www.eures.sk/)
**Celoeurópsky portál pre pracovnú mobilitu**  <https://ec.europa.eu/eures>

Nájdete nás i na sociálnych sieťach [EURES Slovensko](https://www.facebook.com/Eures-Slovakia-167190873368473/), [European Employment Services](https://www.facebook.com/EURESjobs/info?tab=page_info), [www.linkedin.com/groups](http://www.linkedin.com/groups)

Pri pracovnej mobilite v rámci spoločenstva je potrebná i **znalosť cudzieho jazyka**.
Otestujte si svoje jazykové schopnosti <http://kariera.zoznam.sk/index.php?page=test-home-front>
 <http://www.transparent.com/language-resources/tests.html>

Chcete uspieť na pracovnom trhu, vypracujte si profesný životopis <http://www.eures.sk/clanok_detail.php?katId=85>

[www.zivotopisonline.sk](http://www.zivotopisonline.sk/)
a pripravte sa na pracovný pohovor [www.pracovnýpohovor.sk](http://www.pracovnýpohovor.sk/)